
Protestanţii şi mai ales neoprotestanţii, respingând cultul icoanelor, confundă 
(inconştient sau mai degrabă conştient) icoana cu idolul, mai ales că acest ultim cuvânt este 
tradus în Bibliile româneşti cu expresia puţin defectuoasă „chip cioplit", iar ortodocşii au nu 
doar icoane pictate, ci şi sculpturi (cioplite) pe care de asemenea le cinstesc 1 . 

Vom încerca să demonstrăm că icoana şi idolul / „chipul cioplit" sunt două lucruri 
total diferite şi chiar opuse. Nu vom intra în toată problematica teologiei icoanei, ci ne vom 
opri doar la deosebirea dintre aceste noţiuni, axându-ne doar pe Sfânta Scriptură şi, acolo 
unde va fi cazul, vom dezvolta careva interpretări ale textelor. Pentru a nu lăsa loc pentru 
speculaţii greşite, vom da la fiecare text biblic şi termenii în ebraică şi greacă, mai ales că 
traducerea Cornilescu folosită în mod exclusiv de neoprotestanţii vorbitori de limbă 
română, înlocuieşte conştient termenii biblici originali, ceea ce o descalifică iremediabil. 

In combaterea cultului icoanelor, eterodocşii folosesc în primul rând textul de la Ieşire 
20:4-5 (a Ii-a poruncă din Decalog). Haideţi să vedem textul: 

„Să nu-ţi faci chip cioplit şi nici un fel de asemănare a nici unui lucru din câte sunt în 
cer, sus, şi din câte sunt pe pământ, jos, şi din câte sunt în apele de sub pământ! Să nu te închini lor, 
nici să le slujeşti, că Eu, Domnul Dumnezeul tău, sunt un Dumnezeu zelos, care pedepsesc pe copii 
pentru vina părinţilor ce Mă urăsc pe Mine, până la al treilea şi al patrulea neam.. . " 

Iată şi textul grecesc după Septuaginta (LXX): 

„Ou Ttoir|a£i<; aeavrco ei&coAov, ovbe Ttavxoc; 6\ioico\ia, doa ev xâ) ouoavâ) avco 
Kai oua ev xx\ yf] Kaxco Kai âoa ev xoig uSaoiv tmoKdxco xfjg yfjţ. Ou 7TQOOKUvf]CTeu; 
auxoîţ, ouSe uf] AaxQeuoeic; auxolg - eyco ydo eiui Kuqioq 6 Oeog oou, Oeoq CnAcoxr)<;, 
ănobibovq, duaoxiac; naregcov £7x1 xeKva, ecog xQixrjg Kai xexdQxrjg yeveăţ xolc; \xioovoi 
pe..." 



1 Conform Hotărârii Sinodului VII Ecumenic şi a credinţei Bisericii Ortodoxe din toate timpurile şi locurile, icoanelor se 
aduce doar cinstire, iar închinare şi adorare şi aduce doar lui Dumnezeu. în acelaşi timp trebuie să precizăm că acelaşi 
cuvânt „închinare" ( 71000x0 vncLC,) are 2 sensuri: unul care desemnează gestul de plecăciune (ca respect şi cinstire) şi altul 
care se referă la adorarea şi slăvirea cu totul deosebită şi unică a lui Dumnezeu. Deci chiar şi atunci când se foloseşte 
expresia „închinare la icoane" se are în vedere cinstirea lor şi nu adorarea. 

Acolo unde în Biblia românească avem expresia „chip cioplit", iar în greacă cuvântul 
„idol", textul ebraic ne dă termenul 70B [pesel], care înseamnă de fiecare dată idol sau orice 
reprezentare a unui (dumne)zeu străin, altul decât Dumnezeul lui Israel. Acest lucru se 
vede şi din contextul în care au fost spuse aceste cuvinte de la Ieşire 20:2-3 - „ Eu sunt 
Domnul Dumnezeul tău, Care te-a scos din pământul Egiptului şi din casa robiei; să nu ai alţi 
dumnezei afară de Mine! ". 

Un alt text biblic folosit împotriva învăţăturii ortodoxe despre icoane este cel din 
Psalmul 96/97: 7, care în traducerea lui Cornilescu sună aşa: „Sunt ruşinaţi, toţi cei ce slujesc 
icoanelor, şi cari se fălesc cu idolii...". Traducerea Sinodală (Ortodoxă) însă spune: „Să se 
ruşineze toţi cei ce se închină chipurilor cioplite şi se laudă cu idolii lor". 
Să vedem însă ce spun textele originale: 

LXX: „AioxwQr]T<jOoav năvrec, oi 7TQoaKuvouvx£<; role, yAu7XToIq, oi eyKauxcouevoi 
ev role, eiScoAoic auxcov". Cuvântul yAvnrolc, (de la verbul yAucJDCo) înseamnă sculptură, 
gravură (în text la plural), iar cuvântul eiScoAou; este pluralul cunoscutului cuvânt idol. 

Textul ebraic, din perspectiva textului grecesc şi (apoi) românesc, prezintă aceşti 
termeni în ordine inversă: mai întâi 70S [pesel] (= idol) şi apoi 7 , 7N ['elil] (= cioplitură, 
gravură) sau pur şi simplu traducătorii Septuagintei au redat în anumite cazuri aceşti 
termeni diferit, iar sensurile acestora au trecut cu duble înţelesuri şi în dicţionare şi chiar în 
traducerile româneşti şi nu numai. 

Oricum, în Psalmul 96/97: 7 nu întâlnim cuvântul icoană (eiicovo) 2 , care de regulă, în 
Vechiul Testament, traduce termenul D72Ş [şelem], dar niciodată nu este folosit cu referire la 
idoli sau „chipuri cioplite". Vom reveni la acest aspect, dar să vedem în continuare ce ne 
spune Scriptura despre idoli şi „chipuri cioplite". 

Analizând toate textele biblice care conţin aceste cuvinte vedem că prin cuvântul idol 
(eiScoAov / pesel - ebr.) este desemnată o zeitate păgână, iar sintagma „chip cioplit", de fapt 
cioplitură / gravură (yAvnTOC, / 'elil - ebr.) se referă la reprezentarea idolului şi nu la orice 
fel de reprezentare (comp. cu III Regi 6:29, unde se vorbeşte despre imaginile/sculpturile 
sacre din Templu şi se foloseşte alt termen). 

Trebuie să mai precizăm trei lucruri: 



2 Aşa cum greşit şi tendenţios traduce D. Cornilescu. 



1. Porunca de la Ieşire 20:4-5 a fost dată în contextul tendinţei evreilor de a se lepăda 
de Dumnezeul cel adevărat şi de a se închina idolilor sau chipurilor acestora, tocmai de 
aceea Scriptura precizează foarte clar: „Au făcut viţei în Horeb şi s-au închinat idolului 
[yAurtTCo -6c,]" (Ps. 105/106:19); sau: „Au făcut, în zilele acelea, un viţel şi au adus idolului 
[elScoAov] jertfă şi se veseleau de lucrurile mâinilor lor" (Fapte 7:41). 3 Aşa stând lucrurile, era 
firesc ca Dumnezeu să spună prin gura lui David „Că toţi dumnezeii neamurilor sunt idoli ('elil 
- ebr.; dar Scuuovia = demoni - gr.). O altă precizare importantă legată de „idolii 
neamurilor", adică acele zeităţi păgâne reprezentate în diferite feluri, se face în Psalmul 
134/135:15-18, unde scrie: „Idolii neamurilor sunt argint şi aur, lucruri făcute de mâini omeneşti. 
Gură au şi nu vor grăi, ochi au şi nu vor vedea. Urechi au şi nu vor auzi, că nu este duh în gura 
lor. Asemenea lor să fie toţi cei care ii fac pe ei şi toţi cei ce se încred în ei". Altfel spus, idolii sunt 
realităţi finite, care nu fac trimitere la un Dumnezeu transcendent, idee exprimată de Sfântul 
Pavel prin întrebarea retorică „idolul este ceva?" (I Corintheni 10:19). 

2. Imaginile sau sculpturile sacre în sine nu erau interzise, ci chiar poruncite, aşa cum 
se poate clar vedea la Ieşire 25:17-22 4 şi III Regi 6:18,27-29 5 . In ambele cazuri este vorba de 
Heruvimi („care sunt în cer, sus" - cf. Ieşire 20:4), iar în al doilea caz e vorba şi de „sculpturi 
în formă de castraveţi şi flori de trandafiri îmbobociţi" şi „chipuri de copaci, de finici şi de flori 
îmbobocite" („care sunt pe pământ, jos" - cf. Ieşire 20:4). Şi să nu zică cineva că Scriptura se 
contrazice! 

3. Scriptura Vechiului Testament interzice totuşi reprezentarea lui Dumnezeu şi ne 
spune şi de ce: „Ţineţi dar bine minte că în ziua aceea, când Domnul v-a grăit din mijlocul focului, 
de pe muntele Horeb, n-aţi văzut nici un chip . Să nu greşiţi dar şi să nu vă faceţi chipuri cioplite, 
sau închipuiri ale vreunui idol, care să înfăţişeze bărbat sau femeie, sau închipuirea vreunui dobitoc 
de pe pământ, sau închipuirea vreunei păsări ce zboară sub cer, sau închipuirea vreunei jivine, ce se 



3 Observăm că textul grecesc foloseşte termeni diferiţi, dar cu acelaşi sens. Tocmai de aceea Biblia Sinodală foloseşte un 
singur cuvânt - pe cel de idol (doar în VT de 202 ori) - înţelegând prin acesta şi alte valenţe ale termenului şi în special pe 
cel de reprezentare a acestuia. 

„Să faci şi capac la chivot, de aur curat, lung de doi coţi şi jumătate, şi lat de un cot şi jumătate. Apoi să faci doi heruvimi de aur; şi 
să-i faci ca dintr-o bucată, ca şi cum ar răsări din cele două capete ale capacului; Să pui un heruvim la un capăt şi un heruvim la 
celălalt capăt al capacului şi heruvimii să-i faci ca şi cum ar ieşi din capac. Heruvimii aceştia să fie cu aripile întinse pe deasupra 
capacului, acoperind cu aripile lor capacul, iar feţele să şi le aibă unul spre altul; spre capac să fie feţele heruvimilor. " 

„Pe scândurile de cedru dinăuntru templului erau făcute sculpturi informă de castraveţi şi flori de trandafiri îmbobociţi; totul era 
acoperit cu cedru şi piatra nu se vedea. Şi a aşezat el heruvimii la mijloc în partea de la fund a templului. Aripile heruvimilor erau însă 
întinse; şi atingea aripa unuia un perete şi aripa celuilalt heruvim atingea pe celălalt perete. Iar celelalte aripi ale lor se atingeau în 
mijlocul templului aripă de aripă. Şi a îmbrăcat el heruvimii cu aur. Pe toţi pereţii templului de jur împrejur, pe dinăuntru şi pe 
dinafară, a făcut chipuri săpate de heruvimi, de copaci, de finici şi de flori îmbobocite." 

3 



târăşte pe pământ, sau închipuirea vreunui peşte din apă, de sub pământ; sau, privind la cer şi 
văzând soarele, luna, stelele şi toată oştirea cerului, să nu te laşi amăgit ca să te închini lor, nici să le 
slujeşti, pentru că Domnul Dumnezeul tău le-a lăsat pentru toate popoarele de sub cer" 
(Deuteronom 4:15-19). Deci pentru că Dumnezeu nu fusese văzut, evreii nu aveau voie să-L 
reprezinte în vreun fel, mai ales după obiceiul păgânilor, care reprezentau divinităţile prin 
diferite creaturi. Dumnezeul evreilor este Creatorul cerului şi al pământului şi nu poate fi 
reprezentat ca o creatură. Totul este clar. Dar oare în Noul Testament s-a schimbat ceva? 
Evanghelia după Ioan (cap. 1: 18) spune „Pe Dumnezeu nimeni nu L-a văzut vreodată" - ceea 
ce este adevărat, numai că Scriptura, contrar practicii sectare, nu se opreşte aici, ci spune în 
acelaşi verset: „Fiul cel Unul-Născut, Care este în sânul Tatălui, Acela L-a făcut cunoscut. " In 
aceeaşi Evanghelie (Ioan 12:45) însuşi Hristos dezvăluie această învăţătură spunând: „Cel ce 
Mă vede pe Mine vede pe Cel ce M-a trimis pe Mine". Deci odată cu întruparea Fiului lui 
Dumnezeu care S-a făcut văzut şi pipăit (cf. I Ioan l:l-3 6 ), cel puţin unul din Ipostasele 
divine poate fi reprezentat, pentru că a fost văzut, iar această reprezentare se numeşte 
„icoană". înţelesul ei este total diferit de cel de „idol" sau „chip cioplit", iar argumentul 
central al posibilităţii redării iconice este cel enunţat de Ioan Teologul: „în aceasta să 
cunoaşteţi duhul lui Dumnezeu : orice duh care mărturiseşte că Iisus Hristos a venit în trup, este de 
la Dumnezeu . Şi orice duh, care nu mărturiseşte pe Iisus Hristos, nu este de la Dumnezeu, ci este 
duhul lui antihrist, despre care aţi auzit că vine şi acum este chiar în lume" (I Ioan 4:2-3), iar la 
sfârşitul Epistolei tot Sfântul Ioan spune: „Ştim iarăşi că Fiul lui Dumnezeu a venit şi ne-a dat 
nouă pricepere, ca să cunoaştem pe Dumnezeul cel adevărat ; şi noi suntem în Dumnezeul cel 
adevărat, adică întru Fiul Său Iisus Hristos. Acesta este adevăratul Dumnezeu şi viaţa de veci. Fiilor, 
păziţi-vă de idoli " (I Ioan 5:21-22). De aici se vede clar că Hristos făcut trup şi deci, cel puţin 
teoretic, posibil de pictat, este altceva decât idolul. 

Iar acum să vedem ce spune Biblia despre icoană. 

In primul rând dorim să înlăturăm fobia sectară faţă de acest termen întâlnit de mai 
multe ori în Sfânta Scriptură şi care înseamnă „chip". Trebuie să mai precizăm că pentru 
noţiunea generală de „imagine" limba greacă foloseşte şi alţi termeni precum: tlboq,, oyj\]xct, 
XaQaKTrjQ, tvtioc,, uoocţrr), ayaAua şi chiar yoacJDr] (folosit în III Regi 6:29), dar termenul 
eikcov este în mod deosebit preferat pentru a reda ideea de imagine sacră sau sacralizată, 



6 „Ce era de la început, ce am auzit, ce am văzut cu ochii noştri, ce am -privit şi mâinile noastre au pipăit despre Cuvântul vieţii şi Viaţa 
s-a arătat şi am văzut-o şi mărturisim şi vă vestim Viaţa de veci, care era la Tatăl şi s-a arătat nouă. Ce am văzut şi am auzit, vă vestim 
şi vouă, ca şi voi să aveţi împărtăşire cu noi. Iar împărtăşirea noastră este cu Tatăl şi cu Fiul Său, Iisus Hristos. " 



care nu se referă la o realitate finită (deşi Biblia foloseşte uneori acest termen şi cu referire la 
realităţi obişnuite). Vom reda două din cele mai importante texte care folosesc acest termen, 
pentru a înţelege sensul lui şi de ce Biserica 1-a ales anume pe acesta pentru a desemna 
imaginea Fiului lui Dumnezeu făcut Om. 

Facere 1:26 

Şi a zis Dumnezeu: "Să facem om după chipul şi după asemănarea Noastră, ca să stăpânească 
peştii mării, păsările cerului, animalele domestice, toate vietăţile ce se târăsc pe pământ şi tot 
pământul!" 

Kai £Î7T£V 6 ©eog- 7roifJCTCou£V dvGoomov Kax' eJKOva (D^S [şelem]) fjuexeQav Kai 
xaQ' 6|aoicoCTiv, Kai ăgx^cooav xcov ixQvcov Tf\c, QaAăoor]c, Kai xcov tceteivcov xou 
ouQavou Kai xcov Kxrjvcov Kai năor\c, tv\c, yf\c, Kai rcdvxcov xcov egnercov xcov £Q7x6vxcov erei 
yf\c. yf\c.. 

Altfel spus, noi suntem icoană a lui Dumnezeu 7 , iar despre sensurile şi implicaţiile 
teologice ale acestui fapt nu-i momentul să vorbim, dar ele sunt cele mai profunde posibile. 

Coloseni 1:15 

Acesta [Fiul] este chipul lui Dumnezeu celui nevăzut, mai întâi născut decât toată făptura. 

"Oc, ecrxiv eiKcbv xou Qeou xou dopdxou, 7iqcoxoxoko<; redonţ Kxiaecof;. 

Deci Fiul lui Dumnezeu făcut văzut prin întrupare este icoana lui Dumnezeu (Tatăl) 
Cel nevăzut. Văzându-L pe Hristos pictat îl vedem pe Tatăl, aşa cum însuşi Domnul i-a spus 
lui Filip, precizând că nu este altă modalitate de a-L vedea pe Tatăl decât prin Fiul (Ioan 
14:9). Atunci de unde fobia sectară faţă de cuvântul icoană? Nu găsim decât două explicaţii: 
necunoaşterea sau reaua voinţă (eretică)! 

Desigur textele biblice care conţin termenii vizaţi nu se limitează la cele date de noi, 
dar am vrut să demonstrăm terminologic că „icoana" şi „idolul / chipul cioplit", chiar şi din 
perspectivă biblică, nu sunt acelaşi lucru, iar cei care încearcă să demonstreze contrariul nu 
fac decât să speculeze în gol şi încă pe baza unor traduceri proaste a textelor biblice. 

Am putea încheia explicaţiile privind deosebirea dintre icoană şi idol prin următoarele 
precizări: 



' Sau în alte interpretări „ după icoana lui Dumnezeu" care este Hristos (vezi mai jos). 

Icoana (în înţelesul pe care-1 are acum acest termen în creştinism) este ceea de ne duce 
cu gândul, credinţa şi doxologia la Dumnezeu, iar idolul este ceea ce se interpune (ca un 
zid) între noi şi Dumnezeu. In acest sens, chiar şi ceea ce numim noi icoană poate fi idol, 
dacă ne oprim gândirea, adorarea şi închinarea la lemn, sticlă, vopsele şi nu mergem mai 
departe, la persoana pictată. Deci, cel puţin în anumite situaţii, simplul obiect nu poate fi 
numit simplu idol sau icoană, căci totul depinde de abordarea noastră asupra respectivului 
obiect. Obiectele religioase care fac trimitere la Dumnezeu şi Sfinţenia Sa sunt sau cel puţin 
ar trebui să fie "ferestre spre Dumnezeu" şi „manifestări ale slavei Lui". 8 

Iar cât priveşte necesitatea reprezentărilor sacre, vrem noi sau nu vrem, omul, a cărui 
gândire este formată cu precădere din imagini, are nevoie de aşa ceva..., mai ales în anumite 
sau chiar în cele mai multe momente. 

Un ultim aspect care trebuie precizat este faptul că imaginile şi obiectele sacre nu 
numai că erau permise, ci ele erau şi cinstite, iar prin ele se manifesta slava şi puterea lui 
Dumnezeu. Aşa cum vedem la Ieşire 3:1-5, în anumite locuri Dumnezeu se poate manifesta 
în mod deosebit, chiar dacă este omniprezent. Acest lucru a fost valabil mai ales cu privire 
la Templul lui Dumnezeu din Ierusalim (cf. II Paralipomena 7:2-3) dar şi cu privire la 
obiectele sacre din el. Dumnezeu prefera să se descopere şi să grăiască „între cei doi 
heruvimi de deasupra chivotului legii" (cf. Ieşire 25:22), iar profanarea de către Belşaţar a 
vaselor folosite la Templu a fost pedepsită de Dumnezeu cu moartea imediată (cf. Daniel 
5:2-30). 

Şi pornind de la acestea, este firesc să ne întrebăm dacă nu cumva în Biserica Noului 
Legământ slava lui Dumnezeu se manifestă şi mai mult prin obiectele de cult, inclusiv 
icoane şi vase sfinte? 9 In acest caz, de ce oare neoprotestanţii consideră sfintele vase în care 
stă Trupul şi Sângele lui Hristos (fie şi simbolic, aşa cum greşit cred ei, dar oricum mai mult 
decât sângele de animale) drept simple vase, iar icoanele simple imagini sau, şi mai grav, 
chiar idoli? 



8 Apropo, acest lucru este valabil şi în cazul Sfintei Scripturi, când ne limităm la literă şi nu vedem duhul. Nu de puţine ori 
chiar neoprotestanţii idolatrizează Biblia, ne mai gândindu-se la Dumnezeu care stă în spatele ei. 

9 Prin aceasta nu dorim să spunem că Dumnezeu nu-şi arată slava decât prin aceste obiecte de cult. Dar întrucât Biserica 
are un cult liturgic (încă de la Apostoli), în uzul acestuia se folosesc anumite obiecte sau imagini, care nu pot fi batjocorite 
sau necinstite. Despre aceasta merge vorba de aceea şi argumentele noastre se limitează aici, fără a idolatriza icoanele sau 
sfintele vase, aşa cum nu putem idolatriza nici Scriptura ca şi carte. 



